Iginniarfik

Iginniarfik er ei bygd i Qeqertalik kommune på vestkysten av Grønland. I 2018 hadde bygda 82 innbyggere.Befolkningen i lokaliteterne 1. Januar 1977-2018 , Statistikbanken, Grønlands Statistik.

 Navn 
Stedsnavnet er grønlandsk og betyr «stedet der man vil skyte med pil og bue eller bøsse».«Iginniarfik» , Den grønlandske Havnelods, Geodatastyrelsen. Lest 26. juli 2018.

 Geografi 
Iginniarfik ligger på sørsiden av halvøya Alanngorsua, omkring 40 km sør for Kangaatsiaq og omkring 15 km øst for Ikerasaarsuk. Byga ligger ved en liten vik og stedet har forholdsvis mildt klima. Havet ved Iginniarfik er isfritt fra juni til desember.

 Historie 
Bygda ble grunnlagt som handelsplass rundt 1850. Den eldste bebyggelsen ble lagt mot et bratt fjellparti.

I 1990-årene var det vekst i folketallet i bygda, men fra 2005 falt det igjen.«Iginniarfik» , Qaasuitsup Kommunia. Lest 26. juli 2018.

Fram til 1. januar 2018 tilhørte Iginniarfik Qaasuitsoq kommune. Deretter ble den en del av Qeqertalik. 

 Samfunn 
Fiske og fangst er det viktigste næringene i Iginniarfik. Det finnes ikke mottak på stedet, så fangsten må leveres i Ikerasaarsuk eller Kangaatsiaq. Andre arbeidsplasser er tilknyttet tjenesteyting og offentlig virksomhet.

Bygda har butikk, bygdekontor og en skole for første til niende klasse. Skolen huser helsestasjon og skolekapell. Den gamle skolebygningen benyttes som forsamlingshus.

Iginniarfik trafikkeres av Royal Arctic Line på en av rederiets bygdeskipslinjer ut fra Aasiaat. I sommersesongen fra mai til september driver også andre virksomheter passasjertrafikk til bygda fra Kangaatsiaq og Aasiaat.

Det er helikopterflygninger mellom Iginniarfik og Aasiaat på helårsbasis.

 Referanser 

Kategori:Bosetninger på Grønland